इस बीच अच्छी खबर यह है करीब एक लाख की आबादी वाले सारनी शहर के लोगों को लोक सेवा गारंटी केंद्र की सुविधा भी मिल सकती है। इसके लिए स्थानीय स्तर पर प्रयास किए जा रहे हैं। नगर पालिका क्षेत्र में ही इसकी स्थापना पर जोर दिया जा रहा है। फिलहाल यह 18 किमी दूर घोड़ाडोंगरी में है। भारतीय जनता पार्टी के विधायक व सांसद प्रतिनिधि और जिला मंत्री रंजीत सिंह ने बताया एक लाख की आबादी वाले सारनी शहर में लोक सेवा गारंटी केंद्र खोले जाने की तैयारी हो गईं हैं।